Na osnovu člana 24. stav 4. Zakona o zaštiti od požara ("Službeni glasnik RS", broj 111/09),

Ministar unutrašnjih poslova donosi

Pravilnik o organizovanju zaštite od požara prema kategoriji ugroženosti od požara

Pravilnik je objavljen u "Službenom glasniku RS", br. 92/2011 od 7.12.2011. godine.

Član 1.

Ovim pravilnikom propisuje se tehnička opremljenost vatrogasne jedinice i broj vatrogasaca koje je obavezan da obezbedi subjekat iz prve kategorije ugroženosti od požara, kao i broj lica stručno osposobljenih za sprovođenje i organizovanje preventivnih mera i stalnog dežurstva u subjektima prve i druge kategorije ugroženosti od požara.

Član 2.

Minimum tehničke opremljenosti, odnosno odgovarajuće opreme i materijalno tehničkih sredstava, koji su neophodni za vršenje poslova iz oblasti zaštite i spasavanja i koje vatrogasna jedinica mora posedovati (Prilog), odštampan je uz ovaj pravilnik i čini njegov sastavni deo.

Izuzetno od stava 1. ovog člana, objekti i prostor razvrstani u I.7. potkategorija 7. i I.8. potkategorija 10. kategorije ugroženosti od požara moraju, umesto navalnog vozila, zaštitnog odela za zaštitu od čvrstih, tečnih i gasovitih hemikalija (agresivna sredina) i hidrauličnog razvalnog alata, biti opremljeni jednim vatrogasnim vozilom za gašenje šumskih požara, sa najmanje 30 metlarica, 30 naprtnjača i 5 motornih testera za drvo.

Član 3.

Vatrogasnu jedinicu čine vatrogasci i vozači vatrogasnih vozila, obučeni za vršenje poslova gašenja požara i spasavanja, pri čemu je jedan od njih istovremeno i dežurni telefonista.

Vatrogasnu jedinicu, pored lica iz stava 1. ovog člana, čine i rukovodilac i komandir.

Član 4.

Broj vatrogasaca određuje se u odnosu na onaj objekat, delatnost i zemljište, koji su svrstani u najvišu kategoriju ugroženosti od požara, a prema sledećoj tabeli:

|  |  |
| --- | --- |
| Kategorija ugroženosti od požara: | Broj vatrogasaca (najmanje): |
| 1) I.1., potkategorija 1.1. | 33 |
| 2) I.1., potkategorija 1.2. ili 1.3. | 25 |
| 3) I.2. | 21 |
| 4) I.3., I.4. ili I.5. | 17 |
| 5) I.6., I.7. ili I.8. | 13 |

Broj vatrogasaca mora biti ravnomerno raspoređen po smenama.

Član 5.

Izuzetno, broj vatrogasaca vatrogasne jedinice utvrđen u članu 4. ovog pravilnika i tehnička opremljenost za potreban broj vatrogasaca utvrđena u Prilogu ovog pravilnika, može se, po zahtevu vlasnika, odnosno korisnika objekta ili zemljišta, smanjiti odnosno odrediti rešenjem ministra unutrašnjih poslova, ako je:

1) vlasnik, odnosno korisnik objekta ili zemljišta primenio i redovno sprovodi sve preventivne mere zaštite od požara kojima se unapređuje sprečavanje širenja požara i omogućava efikasno gašenje požara, shodno propisima, srpskim standardima i drugim dokumentima iz oblasti zaštite od požara;

2) vlasnik, odnosno korisnik objekta ili zemljišta preduzeo dodatne tehničke mere zaštite od požara (stabilne instalacije za dojavu i gašenje požara i sl.).

Smanjenje broja vatrogasaca vatrogasne jedinice, odnosno utvrđivanje potrebnog broja vatrogasaca vrši se na osnovu procene ugroženosti od požara, koja je sastavni deo Plana zaštite od požara, s tim što minimalno određeni broj vatrogasaca ne može biti manji od 13.

Član 6.

Za organizovanje i sprovođenje preventivnih mera zaštite od požara i stalnog dežurstva, subjekti prve kategorije ugroženosti od požara, pored rukovodioca na poslovima preventive, treba da angažuju najmanje jedno lice koje radi na poslovima zaštite od požara.

Subjekti druge kategorije ugroženosti od požara moraju angažovati najmanje jedno lice koje bi radilo na poslovima rukovođenja službom zaštite od požara i organizovanju i sprovođenju preventivnih mera i stalnog dežurstva.

Član 7.

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

01 broj 11752/11-3

U Beogradu, 29. novembra 2011. godine

Ministar

unutrašnjih poslova,

**Ivica Dačić**, s.r.

Prilog

MINIMUM TEHNIČKE OPREMLjENOSTI, ODNOSNO ODGOVARAJUĆE OPREME I MATERIJALNOTEHNIČKIH SREDSTAVA, KOJI SU NEOPHODNI ZA VRŠENjE POSLOVA IZ OBLASTI ZAŠTITE I SPASAVANjA I KOJE VATROGASNA JEDINICA MORA POSEDOVATI

|  |  |  |  |
| --- | --- | --- | --- |
| VATROGASNA VOZILA | Broj vatrogasaca (najmanje) | | |
| 25-33 | 17-21 | 13 |
| Komandno vozilo | komada | | |
| po potrebi | | |
| Navalno vozilo - vozilo sa produženom kabinom, pripadajućom opremom za gašenje požara, ugrađenom pumpom i rezervoarima za vodu i penu | 1 | 1 | 1 |
| Autocisterna | 1 | 1 | 1 |
| Kombinovano vozilo (voda, pena, prah - VPS) | 1 | po potrebi | / |
| Vozilo za tehničke intervencije | 1 | / | / |
| Hidraulična zglobna platforma | 1 | 1 | po potrebi |
| Automehaničke lestve | 1 | po potrebi | po potrebi |
| ZAJEDNIČKA VATROGASNA OPREMA | Broj vatrogasaca (najmanje) | | |
| 25-33 | 17-21 | 13 |
| Sprave i oprema za gašenje | | | |
| Potisno crevo 52 mm | komada | | |
| 20 | 15 | 10 |
| Potisno crevo 75 mm | 15 | 12 | 8 |
| Razdelnica trodelna sa prelaznom spojkom B/C | 2 | 2 | 1 |
| Sabirnica A/BB sa prelaznom spojkom | 1 | 1 | 1 |
| Prenosna motorna pumpa | 2 | 2 | 1 |
| Međumešalica | 1 | 1 | 1 |
| Metlarica | 5 | 5 | 3 |
| Mlaznica univerzalna 52 mm | 2 | 2 | 2 |
| Mlaznica univerzalna 75 mm | 1 | 1 | 1 |
| Mlaznica za srednju penu | 1 | 1 | 1 |
| Mlaznica za tešku penu | 1 | 1 | 1 |
| Mlaznica za vodenu maglu (monsun) | 1 | 1 | 1 |
| Ručni aparat za gašenje požara prahom "S-9" | 5 | 5 | 3 |
| Ručni aparat za gašenje požara ugljendioksidom "C02-5" | 5 | 5 | 3 |
| Ručni aparat za gašenje požara vodom i vazdušnom penom (brentača) | 5 | 5 | 3 |
| Naprtnjača | 5 | 5 | 3 |
| Penilo (ekstrat) | litara | | |
| 2 000 | 2 000 | / |
| Sprave i oprema za zaštitu | | | |
| Odeća i obuća za svakodnevnu intervenciju | 25-33 | 17-21 | 13 |
| Čizme gumene - niske | pari | | |
| 10 | 6 | 3 |
| Čizme gumene - visoke/ ribarske | 5 | 3 | 2 |
| Aparat za zaštitu disajnih organa | 10 | 6 | 4 |
| Zaštitne rukavice - gumirane | 10 | 6 | 3 |
| Zaštitne rukavice - kožne | 5 | 3 | 2 |
| Zaštitno odelo za zaštitu od čvrstih, tečnih i gasovitih hemikalija (agresivna sredina) | 6 | 4 | 2 |
| Zaštitno odelo za prilaz vatri | 6 | 4 | 2 |
| Sprave za penjanje | | | |
| Lestve kukače | komada | | |
| 4 | 2 | 2 |
| Lestve sklapajuće | 4 | 2 | 1 |
| Lestve rastegače (trodelne) | 2 | 2 | 1 |
| Uže penjačko | 2 | 2 | 1 |
| Tehnička oprema | | | |
| Motorna brusilica za sečenje metala | komada | | |
| 2 | 1 | 1 |
| Motorna testera za drvo | 1 | 1 | 1 |
| Hidraulični razvalni alat (komplet) | 1 | 1 | 1 |
| Sprave za spasavanje | | | |
| Mornarske lestve | komada | | |
| 1 | 1 | 1 |
| Oprema za osvetljavanje požara | | | |
| Ručne lampe | komada | | |
| po potrebi | | |
| Reflektor prenosni sa stalkom i kablom | 2 | 1 | 1 |
| Punjač ručnih lampi | po potrebi | | |
| Ručni prenosni reflektor u "S" izvedbi | 5 | 5 | 3 |
| Oprema za provetravanje | | | |
| Prenosivi ventilator | komada | | |
| po potrebi | | |
| Oprema za pružanje prve pomoći | | | |
| Komplet za pružanje prve pomoći | komada | | |
| 1 | 1 | 1 |
| Sredstva veze | | | |
| Prenosive radio stanice | komada | | |
| 6 | 4 | 3 |
| Punjač za akumulatore prenosnih radio stanica | 6 | 4 | 3 |
| LIČNA VATROGASNA OPREMA I SREDSTVA | Broj vatrogasaca (najmanje) | | |
| 25-33 | 17-21 | 13 |
| Odeća i obuća | 25-33 | 17-21 | 13 |
| Vatrogasni šlem | 25-33 | 17-21 | 13 |
| Radni opasač | 25-33 | 17-21 | 13 |
| Penjačko uže | 10 | 8 | 4 |
| Zaštitna gas maska | 10 | 8 | 4 |